หุ้นเจอแรงขายทำกำไรปิดร่วง 8.10 จุด
ดัชนีหุ้นวันที่ 7 ต.ค. ปิดที่ 970.90 จุด ลดลง 8.10 จุด ลดลง 0.83 % ดัชนีแตะระดับสูงสุด 983.37 จุด และต่ำสุด 970.90 จุด มูลค่าการซื้อขาย 31,674 ล้านบาท
7 ต.ค. 2553

ดัชนีหุ้นวันที่ 7 ต.ค. ปิดที่ 970.90 จุด ลดลง 8.10 จุด ลดลง 0.83 % ดัชนีแตะระดับสูงสุด 983.37 จุด และต่ำสุด 970.90 จุด มูลค่าการซื้อขาย 31,674 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการ ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า วันนี้ดัชนีเคลื่อนไหวเคลื่อนไหวในทิศทางเดียวกันตลาดหุ้นภูมิภาคที่ช่วงเช้ายังอยู่ในแดนบวก แต่พอช่วงบ่ายและจนปิดตลาดดัชนีปิดอยู่แดนลบ เนื่องจากเจอแรงขายทำกำไรของนักลงทุนหลังไม่ไว้ใจสถานการณ์หลังดัชนีปรับขึ้นมาต่อเนื่อง
“ช่วงนี้นักลงทุนไม่ค่อยไว้ใจสถานการณ์ตลาดหลังดัชนีทั้งภูมิภาคเอเชียนปรับขึ้นมามาก ขณะที่หุ้นไทยเองก็ปรับขึ้นมากว่า 200 จุดแล้ว ขณะที่ตอนนี้ยังมีปัจจัยกดดันคือ การติดตามดูมาตรการดูแลค่าเงินบาทของแบงก์ชาติว่าจะออกมาในทิศทางใด”
ทั้งนี้ คาดว่า พรุ่งนี้ ดัชนีเคลื่อนไหวในกรอบแคบที่แนวต้าน 980-987 จุด และแนวรับที่ 962 จุด โดยรอดูทิศทางมาตรการค่าเงินบาทเป็นหลัก ขณะที่ปัจจัยต่างประเทศไม่มีปัจจัยใดเข้ามากระทบตอนนี้ 
กลยุทธ์แนะรอจังหวะหุ้นดีดขึ้นให้ขายทำกำไรออกมา โดยตอนนี้อาจจะไม่ใช่จังหวะซื้อสำหรับคนที่ไม่มีหุ้นในมือ แม้ตอนนี้นักลงทุนจะหาหุ้นขนาดกลางมาเล่นก็ตาม 
หลักทรัพย์ที่มีมูลค่าการซื้อขายสูงสุด 5 อันดับ คือ 
PTT          มูลค่าการซื้อขาย   4,143 ล้านบาท ปิดที่ 300.00 บาท ลดลง 2.00 บาท (-0.66%) 
PTTEP      มูลค่าการซื้อขาย   3,634 ล้านบาท ปิดที่ 166.50 บาท ลดลง 3.50 (-2.06%) 
BANPU    มูลค่าการซื้อขาย   1,449 ล้าบาท ปิดที่ 740.00 บาท ลดลง 2.00 บาท (-0.27%) 
ITD          มูลค่าการซื้อขาย   1,315 ล้านบาท ปิดที่ 4.82 บาท เพิ่มขึ้น 0.20 บาท  (+4.33%) 
CPF         มูลค่าการซื้อขาย   1,038 ล้านบาท  ปิดที่ 23.70 บาท ลดลง 0.40 บาท -1.66%)